
REFERAT

privind aprobarea contractului de inchiriere pentru activitatea
 Liceului Teoretic „Nikolaus Lenau”




        Se supune spre analiză Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind aprobarea contractului de inchiriere incheiat intre REGIA AUTONOMA DE TRANSPORT TIMISOARA cu sediul în Timişoara, B-dul. Take Ionescu,  nr. 56 si LICEUL TEORETIC „NIKOLAUS LENAU”, cu sediul in Timisoara, str. Gheorghe Lazar nr. 2, pentru desfasurarea temporara a activitatii de invatamant a liceului. Spatiul inchiriat este necesar pentru mutarea claselor de ciclu gimnazial (clasele V-VIII), asigurandu-se astfel conditii de desfasurare a cursurilor intr-un singur schimb, de dimineata. Totodata, mentionam, ca in imobilul Liceului Teoretic Nikolaus Lenau situat pe str. Gheorghe Lazar, nr. 2, se desfasoara pe parcursul a 12 luni de implementare, lucrari pentru intreaga infrastructura a scolii, cuprinse in proiectul „Reabilitarea, modernizarea, dezvoltarea si echiparea infrastructurii educationale a Liceului Teoretic Nikolaus Lenau”, cu finantare prin ADR Vest.
         Avand in vedere Hotararea nr. 153/30.10.2014 a Consiliului de Administratie R.A.T.T.
         Avand in vedere adresa Liceului Teoretic „Nikolaus Lenau” cu nr. SC 2014- 025100/24.09.2014.
          Contractul de inchiriere propus cuprinde clauze contractuale, din care mentionam:
-spatiul propus pentru inchiriere este proprietatea RATT si este situat in Timisoara, str. Intrarea Doinei nr. 2, avand numar de inventar 10055 si 10054, spatii a caror suprafata totala este de 1531,2 mp. 
-durata contractului este de la 01.10.2014 pana la 31.12.2015; La expirarea termenului pentru care a fost incheiat, contractul de inchiriere poate fi prelungit cu acordul scris al partilor, prin act aditional.  
-chiria pentru folosirea spatiilor inchiriate este de 2 euro/mp/luna, exclusiv TVA, calculata in lei la cursul BNR de la data facturarii. Valoarea totala a chiriei este de 3062,40 euro/luna, la care se adauga TVA. 
            Având în vedere  cele expuse mai sus, supunem  spre  analiza şi aprobare Consiliului Local :
1. Aprobarea contractului de inchiriere intre REGIA AUTONOMA DE TRANSPORT TIMISOARA si LICEUL TEORETIC „NIKOLAUS LENAU”,  care este cuprins in Anexa nr. 1 la hotararea de consiliu local. La expirarea termenului pentru care a fost incheiat, contractul de inchiriere poate fi prelungit cu acordul scris al partilor, prin act aditional.          

